kardosdrur/scandi-wiki huggingface dataset:
Ulrik Luft

Ulrik Luft (død 6. december 1684) var en dansk landsdommer

Han var måske født i Roskilde, fra hvis skole han 1654 sendtes til universitetet (under navnet Uldaricus Johannis). For øvrigt vides intet om ham, før han 1669 beskikkedes til præceptor (dvs. en lærer eller hofmester) for Frederik III's døtre. 1673 udnævntes han til landsdommer på Langeland, søgte senere forgæves borgmesterembeder og endte som en slags hofnar hos Christian V, der ved et 1684, dog vel i spøg, udstedt patent ophøjede ham til "markgreve af Louth, friherre af Sternberg og herre af Luftendal". Luft døde 6. december samme år og efterlod sig en enke, Kirsten Tidemandsdatter Dalby, der forud havde været gift med den 1667 afdøde dr. med. Ahasverus Payngk. Hun døde snart efter Luft, 15. januar 1685. 

En auktion over Lufts efterladte bogsamling blev afholdt 6. maj 1686.

Kilder 
 

Landsdommere fra Danmark
Danskere i 1600-tallet
Bogsamlere fra Danmark
Alumni fra Københavns Universitet
Molotov Movement

Molotov Movement, forkortet Molo, er en dansk hiphop-gruppe, der blev dannet i 2014.

Den består af rapperne Gilli, Benny Jamz og MellemFingaMuzik (Stepz & Branco). De har alle tidligere medvirket på flere af hinandens udgivelser.

Gilli og Benny Jamz har medvirket i en dansk såkaldt ghettofilm, Ækte vare, hvor andre rappere og skuespillere også medvirkede.

Molo udgav den 16. juni 2018 en EP'en M.O.L.O., der består af 6 sange og én intro.

Diskografi 
Molo

Singler:
 2016: Udenfor
 2016: Nu
 2017: Bølgen
 2017: Skejsen
 2017: Dedikeret
 2017: Stilen lagt
 2018: LIV$TIL
 2018: Safari

EP:

2018: M.O.L.O.

Referencer

Eksterne henvisninger 
 

Musikgrupper fra 2013
Rapgrupper fra Danmark
Anne Dorthe Lund

Anne Dorthe Lund, født Holst (død 29. oktober 1759 i København) var en dansk skuespillerinde.

Hendes forældre kendes ikke, men hendes pigenavn var Holst. Man ved meget lidt om hendes liv, men hendes eksceptionelle ry fortsatte længe efter hendes død, for den mundtlige overlevering lød endnu adskillige år efter hendes død, at hun havde været "den største Soubrette, den danske Skueplads har haft at fremvise". Hendes dramatiske løbebane begyndte på teatret i "Bergs Hus" i Læderstræde (14. april 1747), og hun ægtede i 1749 (kopulationsafgift betalt til Nikolaj Kirke 29. april) snustobakshandler Asser Mortensen Lund (begravet 30. april 1760 i København). I mellemtiden var Lund overgået til det nye komediehus på Kongens Nytorv fra dets åbning 1748. Her spillede hun Pernille i Henrik og Pernille og var teatrets fremmeste soubrette før Caroline Walter. Om hendes spillemåde ved vi kun, at hun "vandrede Naturens Spor", som W.H.F. Abrahamson udtaler i sin Samtale mellem Holberg og Londemann om hende. Ludvig Holberg selv gik strengt i rette med hende, da hun i 1753 blandt de ivrigste intrigerede mod Madam Rosenkilde. Hans ord til de intrigante skuespillere, i et brev af 17. maj, lød: "Madam Lund véd selv, hvorledes jeg tog hendes Parti, da andre talte om hende det, som hun nu taler om Madam Rosenkilde", men det giver kun et spinkelt fingerpeg i henseende til hendes levned. Madam Lund hørte til de aktricer der, hed det i en beretning af 1756 fra direktionen, "fast i ethvert Stykke ikke alene have Rolle, men endog oftest meget vidtløftige og besværlige Roller, hvorudi de dog pleie at acquitere sig med Ære og Tilskuerne til Fornøjelse".

Hun blev begravet på Nikolaj Kirkes urtegård. Flere af hendes efterladte effekter blev købt på auktion til teatret til brug for aktricerne.

Kilder 
 

Teaterskuespillere fra Danmark
Danskere i 1700-tallet
Polska

Polska er en gruppe af pardanse og en musikform i 3/4 takt, som har været spillet, danset og udviklet siden slutningen af 1400-tallet. Formen kendes fra de nordiske lande, hvor den især i Norge kendes under andre navne som "springleik" eller "pols".

Folkedans
Albertslundlygten

Albertslundlygten, også kaldet Albertslundlampen, er en gadelygte designet i 1963 af Jens Møller-Jensen i tæt samarbejde med Louis Poulsen. Lygten er oprindeligt designet i forbindelse med udviklingen af det nye byområde Albertslund Syd i 1960'erne og betragtes af mange som et designikon. Albertslundlygten modtog i 2000 den prestigefyldte ”Klassikerpris” af Dansk Designråd, nu kaldet Designrådet.

I 2011 blev der udviklet en ny lygte, som efterfølger til Albertslundlygten, kaldet A-lygten. Den er designet af Mads Odgård.

Eksterne henvisninger 
Albertslundlygtens 50 års jubilæum

Lygter og lanterner
Lygten
Design fra Danmark
Lokalhistorisk Samling Albertslund

Lokalhistorisk Samling Albertslund er et lokalarkiv der indsamler og opbevarer arkivalsk materiale , som beretter om lokalhistorie indenfor grænserne af Herstedernes sognekommune og Albertslund kommuner . Arkivet er en del af Kroppedal Museum og har til huse på Toftekærgård i Albertslund.

Albertslund Lokalhistoriske Forening er støtteforening for arkivet.

Eksterne henvisninger 
Lokalhistorisk Samling Albertslund

Albertslund
Danmarks arkiver og arkivalier
Pizza capricciosa

Pizza capricciosa er en pizza i det italienske køkken af mozzarella, italiensk skinke, svampe, artiskok og tomat. Svampene kan være champignon og andre spisesvampe,. I nogle udgaver kommes prosciutto (en tørmodnet skinke), marineret artiskokhjerter, olivenolie, oliven, basilikum og æg. De bages også med en tynd skorpe.

Den blev opfundet af Enea Dante Santerini, ejer af restauranten La Capricciosa på Via del Corso i Rom.

Referencer

Yderligere læsning 
 

Mad fra Italien
Capricciosa
Andreas Lund

Andreas Lund (født 14. juni 1772 i København, død 15. februar 1832) var en dansk læge. Hans søn var Johan Jacob Georg Lund, som havde en tilsvarende karriere.

Han var en søn af passagebetjent Peder Jensen Lund. Dimitteret til Københavns Universitet privat i 1789 tog han i 1796 den medicinske eksamen og disputerede det følgende år for doktorgraden. I 1802 blev han hospitalslæge i Slagelse, hvor han erhvervede sig nogen formue, navnlig ved køb og påfølgende heldigt salg af en landejendom, og hvorfra han, efter at være entlediget fra sit embede, i 1809 flyttede til København. Her praktiserede han og udnævntes i 1811 til 2. hofmedikus og til stadsfysikus. I 1812 fik han titel af professor, og i 1813 blev han medlem af Sundhedskollegiet. I 1832 blev han 1. hofmedikus, men døde 15. februar samme år.

I sin vigtige fysikatsstilling i hovedstaden formåede han næppe at gøre egentlig fyldest, i ethvert tilfælde høstede han ikke synderlig anerkendelse for sin embedsvirksomhed. I sine sidste år var han noget svagelig, og B.A. Hoppe bistod ham da som adjunkt ved fysikatet. I de lægevidenskabelige tidsskrifter har han offentliggjort mindre bidrag. Under mærket *lambda* har han i Høsts Nordiske Tilskuer givet nogle små hygiejnisk-medicinske råd og anvisninger.

I 1799 havde han ægtet Maja (Maria) Elisabeth Schartau (født 1764, død 1856), datter af stadsnotarius Andreas Schartau i Malmø.

Kilder 
 

Personer i Dansk Biografisk Leksikon
Personer fra København
Hofmedici fra Danmark
Titulære professorer fra Danmark
Danskere i 1800-tallet
Johan Jacob Georg Lund

Johan Jacob Georg Lund (født 30. november 1801 i Slagelse, død 11. januar 1884 eller 30. maj 1887 i København) var en dansk læge.

Virke 
Han var en søn af stadsfysikus Andreas Lund. Dimitteret privat til Københavns Universitet i 1820 absolverede han den medicinske eksamen 1827, var fra 1829 til 1841 distriktslæge i København, fik 1831 doktorgraden ved universitetet i Halle, var fra 1833 til 1849 teaterlæge, udnævntes 1841 til livlæge hos kronprins Frederik og blev derved 1848 kongelig livlæge. Samme år fik han professortitlen. 1853 fungerede han som koleralæge under koleraepidemien i København. Fra 1863 var Lund fungerende livlæge og rejselæge hos kong Christian IX. I en lang årrække var han medlem af direktionen for Selskabet til Druknedes Redning. Hans hustru var Augusta Charlotte Petrine født Heilmann (født 8. maj 1810 i København, død 30. maj 1887 sammesteds), datter af silke- og klædehandler August Vilhelm Heilmann og og Anne Birgitte født Klidt.

Udmærkelser 
1851 blev han etatsråd, 1863 konferensråd og 1883 gehejmekonferensråd. Lund blev 10. juni 1841 Ridder af Dannebrogordenen, Dannebrogsmand 27. december 1849, Kommandør af samme orden 17. april 1857 og slutteligt 29. september 1872 modtog han Storkorset af Dannebrog.

Han fik i sin embedsperiode også talrige høje udenlandske ordener. Han blev Ridder af 1. klasse af Nordstjerneordenen 3. juli 1847 og Kommandør af samme orden i juli 1860. Han blev Ridder af 1. klasse af Sankt Olavs Orden i september 1859, Ridder af 1. klasse af Sankt Stanislavs Orden i juni 1865 og Ridder af 2. klasse af Vasaordenen i juli 1869. Slutteligt bar han også den græske Frelserorden, hvis Ridderkors han modtog i juni 1876.

Kilder 
 
 Kristian Carøe: Den danske Lægestand 1479-1900, III: Læger og kirurger 1786-1838, København: Gyldendal 1905, s. 125.

Personer i Dansk Biografisk Leksikon
Personer fra Slagelse
Hofmedici fra Danmark
Titulære professorer fra Danmark
Danskere i 1800-tallet
Storkors af Dannebrog
Gehejmekonferensråder fra Danmark
Majkop

Majkop (, ; , ) er en by i Republikken Adygeja, Sydlige føderale distrikt i Den Russiske Føderation. Byen er hovedstad i republikken. Majkop har  indbyggere.

Etymologi 

Navnet Majkop, , stammer fra adygeisk, hvor det betyder "dalen med æbler".

Geografi 

Byen ligger ved overgangen fra det bakkede Kaukasus forland til Kubanlavlandet ved floden Belaja. Den nærmeste by er Beloretjensk 24 km nordvest for Majkop i den nærliggende Krasnodar kraj.

Klima 

Majkop har et varmt fugtigt subtropisk klima (Köppens klimaklassifikation Cfa). Den koldeste måned er januar med en gennemsnitstemperatur på 0,7 °C. Den varmeste måned er juli med en gennemsnitstemperatur på 22,4 °C. Den gennemsnitlige temperatur på års basis er 11,5 °C. Den gennemsnitlige årlige nedbør er 806 mm.

Historie 

Byen blev grundlagt i  som en russisk fæstning i adygeerenes område. Under kaukasuskrigene 1858–1863 var Majkop en vigtig strategisk forpost. Majkop fik bystatus 1870.

I 1897 udgravedes Majkopkulturen fra bronzealderen, med rige vogngrave der tydede på handelsforbindelser med Mesopotamien og Iran.

1911 blev der fundet olie i nærheden af byen, som snart blev et af centrene for kaukasisk råolieproduktion. I 1936 blev Majkop administrativt center i den adygeiske autonome oblast.

Under anden verdenskrig var Majkop besat af Nazityskland fra den 9. august 1942 til 29. januar 1943. Under besættelsen forsøgte tyske specialtropper at udvinde olie fra de ødelagte sovjetiske oliebrønde i Majkop, men produktionskapaciteten blev kun en brøkdel. Tyskerne havde som mål at indtage oliebrøndende i Grosnyj og Baku. Imidlertid kørte invasionen fast i Vladikavkaz i slutningen af 1942, og i slutningen januar 1943 befriede Den Røde Hær byen.

Fra 1936 til 1991 var Maikop hovedstaden i den adjong-autonome region i RSFSR, siden 1991 Republikken Adygea i Den Russiske Føderation.

Befolkning 
Af de ca. 144.000 indbyggere i 2010 var ca. 64 % russere, 20,3 % adygeere, 5 % armeniere og 2,5 % ukrainere. De resterende 8,2 % er sammensat af andre minoriteter, herunder abkhasere eller tatarer.

Befolkningsudvikling 

Note: Data fra folketællinger

Økonomi 

Efter olieudforskning i og omkring byen har Majkop udviklet sig til et af de store olieproduktionssteder i Sovjetunionen og Rusland.

De vigtigste økonomiske sektorer er der ud over fødevareforarbejdning og træindustri.

Kultur

Uddannelse 

Majkop er sæde for et universitet, et teknisk universitet og andre uddannelsesinstitutioner, herunder en filial af det Sydrussiske statslige tekniske universitet.

Sport 

I fodbold er byen repræsenteret af klubben Druzjba Majkop.

Religion 

Majkop har en stor moske og mange ortodokse kirker.

Nævneværdige bysbørn 
 Konstantin Vasile (1942–1976) maler
 Vladimir Nevzorov (f. 1952) judobryder, OL-vinder
 Jana Uskova (f. 1985) håndboldspiller
 Viktorija Kalinina (f. 1988) håndboldspiller OL-vinder 2016
 Ajdamir Mugu (f. 1990) sanger
 Aleksandr Jevtusjenko (f. 1993) cykelrytter
 Nikita Kutjerov (f. 1993) ishockeyspiller
 Jekaterina Levsja (f. 1993) håndboldspiller

Referencer 

Byer i Rusland
Etableret i 1857
Pate (ø)

Pate er en ø i øgruppen Lamu i Det Indiske Ocean. Øen tilhører distriktet Lamu i provinsen Kystprovinsen i Kenya og ligger nær grænsen til Somalia. Når tidevandet er højt, deles øen i to dele af et sund, der er tørlagt ved lavvande. Faza er i dag øens største by. 

Kenyas geografi
Øer i Afrika
Oliver Dupont

Oliver Dupont (født 16. januar 1990) er en dansk curlingspiller. Han deltager i vinter-OL 2018 i Pyeongchang, Sydkorea. Oliver Dupont er lillebror til de to curlingsøstre Denise Dupont og Madeleine Dupont, og forlovet med den russiske curlingspiller Victoria Moiseeva.

Eksterne kilder
 Team Stjerne 

Curlingspillere fra Danmark
Deltagere for Danmark ved vinter-OL 2018
Curlingspillere ved vinter-OL 2018
Hawaiipizza

Hawaiipizza er en pizza med tomatsovs, ost, ananas og skinke. Nogle versioner kan også inkludere peberfrugt, svampe eller bacon. Den første pizza af denne type blev fremstillet af Sam Panopoulos i 1962 i Chatham-Kent, Canada.

Der er meget delte meninger om ananas som pizzatopping: hawaiipizza var den mest populære pizza i Australien i 1999, hvor den stod for 15 % af salget, og en uafhænging undersøgelse fra 2015 af de af Storbritanniens takeaway-steder, der styres gennem Just Eat, konkluderede, at hawaiipizzaen var den mest almindeligt tilgængelige variation. En undersøgelse fra 2016 blandt voksne i USA viste, at ananas var den mindst populære pizzatopping efter ansjoser og svampe.

Historie 
Den græsk-canadiske Sam Panopoulos hævder at have lavet den første hawaiipizza på Satellite Restaurant i Chatham, Ontario, Canada i 1962. Han var til dels inspireret af sin erfaring med kinesiske retter, som ofte blander søde og salte ting, og Panopoulos eksperimenterede med at bruge ananas, skinke, bacon og andre toppings, der i første omgang ikke var særligt populære.
Tilføjelse af ananas til den traditionelle blanding af tomatsovs og ost, og nogle gange med skinke eller bacon, blev snart populær i lokalområdet, og de blev efterhånden en fast del af menuen på pizzeriaer over hele verden.

I Tyskland er hawaiipizza en variation med skinke, ananas og ost toppet med Hawaii Toast på toppen, hvilket oprindeligt blev introduceret af landets først tv-kok, Clemens Wilmenrod, i 1955.

Kontrovers 
I februar 2017 fortalte Islands præsident, Guðni Th. Jóhannesson, efter sigende en gruppe gymnasieelever under en spørgetime, at han var fundamentalt imod ananas på pizza. Han tilføjede, at han ville forbyde ananas som pizzatopping, hvis han kunne. Denne kommentar genererede stor mediebevågenhed, og inspirerede både tilhængere og modstandere af hawaiipizza til at udtrykke deres mening på sociale medier. Forskellige kendisser delte også deres holdninger til emnet, inklusive Canadas premierminister, Justin Trudeau. Panopoulos (ca. 1934-2017), der på dette tidspunkt var gået på pension fra restaurationsbrancen blev kontaktet af flere medier for at forsvare sin kreation. Guðni uddybede senere i en Facebook-post, at han ikke havde magten til at forbyde specielle typer topping på pizza, og at han ikke ønskede at bo i et land, hvor lederen kunne forbyde enhver ting som han eller hun ikke brød sig om.

Referencer

Eksterne henvisninger 

Pizza
Mad fra USA
Oruchuban Ebichu

er en populær japansk manga Serie og Animation, tegnet og skrevet af RIsa Ito(伊藤理佐), i 1990. Oruchuban Ebichu er en Komedie og erotisk, satirisk tegneserie, der husholderske hamster Ebichu og hendes mester livshistorie. Der er i alt udkommet 15 bind i serien, Mangaen udgives japansk af Futabasha(双葉社).

Referencer

Eksterne henvisninger
 Oruchuban Ebichu (TV) 
 Oruchuban Ebichu (manga) 
 Futabasha's Ebichu website  
 Gainax's Ebichu website 

Mangaserier
Tv-serier fra Japan
Animeserier
Humor
Birger Larsen

Birger Larsen har flere betydninger:
 Birger Larsen (filminstruktør) (1961-2016) − en dansk filminstruktør
 Birger Larsen (fodboldspiller) (født 1942) − en dansk fodboldspiller
Elizabeth Smart

Elizabeth Ann Smart-Gilmour (f. 3. november, 1987) er en amerikansk børne- og sikkerheds-aktivist samt bidragyder til ABC News.
Den første  gang hun fik national opmærksomhed var, da hun som 14-årig, blev bortført fra sit hjem i Salt Lake City af Brian David Mitchell.
Brian David Mitchell holdt Elizabeth smart i fangeskab sammen med sin hustru Wanda Barzee.
Det var først efter 9 måneder i fangeskab, at Elizabeth Smart blev reddet af myndigheder på en gade i Sandy, Utah.

Som følge af bortførelsen, blev Elizabeth Smart til aktivist samt talsmand for forsvundne personer.
Hendes liv og bortførelse har desuden været genstand for talrige non-fiktion bøger og film.

Tidlige liv 
Elizabeth Smart blev født 3. november, 1987, i Salt Lake City, Utah, at Edward "Ed" og Lois Smart. Hun opvoksede i en familie som var mormoner, med fire brødre og en søster; Elizabeth Smart var den næst-ældste i søskendeflokken. Elizabeth Smart gik på Bryant Middle School i Salt Lake City, og senere, Brigham Young University, hvor hun fik sin uddannelse som Bachelor of Music i harpe.

Bortførelse og redning 
Natten til den 5. juni 2002 blev den da 14-årig Elizabeth Smart bortført, tvunget med kniv, fra familiens hus i Salt Lake City, Utah.

9 måneder efter hendes bortførsel, den 12. marts 2003, blev Elizabeth Smart fundet på en offentlig gade i Sandy, Utah, knap 29 km fra hendes eget hjem og reddet af politiet, efter at de havde fulgte et tip fra to vidner, der havde genkendt Brian David Mitchell og Wanda Ileen Barzee fra en episode af America's Most Wanted. 

Den 1. oktober 2009, bevidnede Elizabeth Smart 
i at hun, af sine bortfører, dagligt blev voldtaget, bundet og truet med døden som konsekvens hvis hun ville forsøge at flygte.

Henvisninger

Citater 

Personer fra USA
Kopparberg (flertydig)

Kopparberg har flere betydninger:
 Kopparberg − et byområde i Ljusnarsbergs kommun, Sverige
 Kopparbergs köping − en tidligere kommune i Örebro län, Sverige
 Kopparbergs län − navnet på Dalarnas län, Sverige til og med 1996
 Kopparbergs läns landsting − tidligere navn på Landstinget Dalarna
 Dalarnas läns valkrets − navnet på Dalarnas läns valkrets, Sverige til og med 1996
 Kopparbergs Bryggeri
 Kopparbärs Rock − et musikalbum fra 1997
 Kopparbergs/Göteborg FC − en damefodboldklub i Göteborg
 Stora Kopparbergs socken − et sogn i Dalarna, Sverige
Biogen

Biogen er en medicinalvirksomhed der blev grundlagt i 1978 i Genève af bl.a. Kenneth Murray fra University of Edinburgh, Phillip Allen Sharp fra Massachusetts Institute of Technology, Walter Gilbert fra Harvard University og Charles Weissmann, Universität Zürich. Walter Gilbert blev i 1980 hædret med en Nobelpris i kemi for deres metoder til DNA-sekventering, mens Phillip Allen Sharp modtog en Nobelprisen i medicin i 1993 for sin opdagelse af split gener.

I 2001 blev den danske afdeling af virksomheden grundlagt.

I 2017 blev virksomheden kritiseret for den pris, de tog for en ny medicin til behandling af en arvelig muskelsvindsygdom.

Referencer

Eksterne henvisninger 
 

Lægemiddelvirksomheder i Danmark
Hillerød
Etableret i 2001
Bioteknologivirksomheder i Danmark
Christian Lund

Christian eller Christen Lund er navnet på flere personer:

 Christian Madsen Lund (1624-1691) – dansk justitiarius
 Christian Frederik Lund (justitsråd) (1780-1852), justitsråd
 Christen Lund (1789-1845) – dansk deputeret i Rentekammeret
 Christian Lund (embedsmand) (1836-1894) – dansk kontorchef
 Christen Th. Lund (1869-1958) – dansk provst
 Christian Lund (direktør) (1920-2001) – dansk direktør og generalkonsul
 Christian Lund (professor) (født 1962) – professor i udviklingsstudier, Københavns Universitet
 Christian Lund (redaktør), (født 1969) dansk redaktør, museumsinspektør, litteraturfestivalleder m.m.
 Christian Lund (skuespiller) (født 1983) – dansk musicalperformer og skuespiller
Nationalpark Appennino Tosco-Emiliano

Nationalpark Appennino Tosco-Emiliano (italiensk Parco nazionale dell'Appennino Tosco-Emiliano) er en nationalpark i det nordlige og centrale Italien, beliggende i hjertet af et område kendt for kunsthåndværk. Den blev grundlagt i 2001, og omfatter arealer i provinserne Massa-Carrara, Lucca, Reggio Emilia og Parma. I juni 2015, fik nationalparken status som som UNESCO biosfærereservat.

Geografi 
Parkens område omfatter bjergene mellem Cisa- og Forbici passene. De skovklædte bjergkamme adskiller regionerne Toscana fra Emilia. Nationalparken er ikke langt fra Cinque Terre og Nationalparken Foreste Casentinesi, Monte Falterona og Campigna.

Området er domineret af bjergene Alpe di Succiso, Monte Prado og Monte Cusna (over 2.121 moh.), søer, og alpin tundra. I Emilia, Pietra di Bismantova domineres landskabet af lodrette klippevægge. Nationalpark Appennino Tosco-Emiliano har en bred vifte af miljøer, der spænder fra engområder og blåbærmoser til de mest utilgængelige bjergtoppe, og den rummer søer, vandfald, bjergbække. Vilde dyr som ulv, the muflon, rådyr, kongeørn, og mange sjældne plantearter findes i parken.

Se også 
 Nationalparker i Italien
 Appenninerne

Referencer 

 Yearbook of the Italian Parks 2005, edited by Comunicazione in association with Federparchi and the Italian State Tourism Board

Kilder og henvisninger 

 Official Parco Nazionale Appennino Tosco Emiliano website  
 Pages by the Park Authority on Parks.it

Nationalparker i Italien
Etableret i 2001
Emilia-Romagna
Toscana
Appenninerne
Príncipe

Príncipe er en ø i Guineabugten sydvest for Afrika. Den udgør den mindre af de to hovedøer i østaten São Tomé og Príncipe. Øen er 136 km² stor og har cirka 5.000 indbyggere. Den største by på øen er Santo António.

Øen er en del af Cameroun-linjen.

Eksterne links 

São Tomé og Príncipe
Øer i Afrika
Øer i Atlanterhavet
Emanuel 1. af Portugal

Emanuel 1. af Portugal (), kaldet Emanuel den Store (), (født 31. maj 1469, død 13. december 1521) var konge af Portugal fra 1495 til 1521.

Emanuel 1. var søn af prins Ferdinand af Viseu, en yngre bror til kong Alfons 5. af Portugal. Han efterfulgte sin fætter, Kong Johan 2. på Portugals trone i 1495. Han blev efterfulgt som konge af sin ældste overlevende søn, Johan 3.

Se også 
 Portugals historie
 Portugals konger

Eksterne links 

 
Konger af Portugal
Katolske monarker
Huset Aviz
Personer fra Lissabon
Riddere af Den gyldne Vlies